Rugby - Hoër Landbouskool Oakdale
Rugby is die gewildste sportsoort op Oakdale en die skool is landwyd welbekend vir kragmetings teen die grootste rugbyskole. Die skool huisves negentien rugbyspanne en alle spelers ontvang kwaliteit afrigting.
Die o.19A-span is ook een van die SA Top 20 skole wat jaarliks genooi word vir deelname aan die gesogte Wildeklawer-toernooi in Kimberley. Die o.14A-, o.15A- en o.16A-span sal ook vanjaar aan die gesogte toernooi deelneem.
Die Hoër Landbouskool Oakdale kan tereg gesien word as die “rugby-spens” van die Suid-Kaap en spog in 2017 met nie minder nie as agt-en-twintig SWD-spelers in die drie SWD hoërskoolspanne. In die o.18-Cravenweekspan is daar elf- en in die o.18-Akademiespan drie Oakdalers ingesluit. Vir die o.16-Grant Khomoweek in Bloemfontein draf sewe Oakdalers vir SWD op die veld.
Oakdale het gedurende 2017 die negende plek op die School of Rugby-ranglys beklee. Oud-Oakdalers speel tans vir verskeie provinsiale Curriebekerspanne. CJ Stander (2008) draf in 2017 vir die Ierse en Britse Leeus uit – ŉ eerste vir Oakdale!. Verskeie spelers speel tans vir buitelandse klubs in Frankryk, Ierland en Amerika. Springbokke soos Pedrie Wannenburg, Johann Muller en Meyer Bosman se voetspore lê ook op die Oakdale-plaas.
Agter: Malcolm Joseph, Corné Rahl, Hendrik Victor en Alwich van der Linde.
Voor: Neil Francis, Vernon Paulo, Sybrand M van Dyk en Tino Singe.
Matthew Stephens, Nico Pietersen, Keaton Busch en Petri Steyn.
Afwesig: Kaylim Cordier
SWD o.16-Grant Khomospelers
Agter: Dian Heunis, Morné Els, Enrique Arendse, Simeon Oosthuizen, Neil le Roux en Philip Kleynhans.
Voor: Riaan Swart, Johan Dürr en Paul de Villiers (kaptein).
POTLOOD RANK VIR JONG BOKKIES
In Italiaans sou hulle hom Torre noem, in Engels Tower, maar vir die Bulle is hy Potlood!
Corné Rahl, 2.03 m in sy sokkies, 106 kg en sy stewel ŉ nommer 14, maar sy nommer 5 op die rug opgeteken in die SA Skole A-span vir 2019.
Corné is na afloop van die Cravenweek in Bloemfontein vir 3 toetse onderskeidelik teen Argentinië, Wallis en Frankryk in die span opgeneem. Die besonderse prestasie as graad 11-leerder bewys dat die lenige slot uit die Oakdale-fabriek net soos sy voorgangers Johann Muller en Henk Eksteen sy nommer 14 stewel diep in die SA rugbyvelde plant. Met die Wêreldbeker iets van die verlede en die Bokke se etos om die groen en goud met trots en eer te dra, glo ons Potlood se toekoms is groen, Bokgroen in 2023.
© Kopiereg 1926 - 2020 | Hoër Landbouskool Oakdale | All Regte voorbehou | YCIK Digital